Էլիզաբեթ Սթրաութ

Էլիզաբեթ Սթրաութ (, ), ժամանակակից ամերիկացի գրող, որը լայն ճանաչման է արժանացել հատկապես իր «Օլիվիա Քիթերիջ» (Olive Kitteridge, 2008)) վեպի շնորհիվ, որի համար 2009 թվականին Պուլիտցերյան մրցանակի է արժանացել «Գեղարվեստական արձակ» անվանակարգում։ Նրա թե՛ այդ, և թե՛ մյուս վեպերում գործողությունները ծավալվում են իր հորինած Շիրլի Ֆոլզում (Shirley Falls, Maine):

Սթրաութի առաջին իսկ վեպը՝ «Էմին և Իզաբելը» (Amy and Isabelle, 1998) ջերմորեն է ընդունվել ընթերցողների ու գրաքննադատների կողմից, դարձել բեսթսելլեր, էկրանավորվել (կինոնկարում գլխավոր հերոսուհուն մարմնավորել է Էլիզաբեթ Շուն)։  Նրա երկրորդ վեպը՝ «Եղի՛ր ինձ հետ»-ը (Abide with Me, 2006) նույնպես վատ չի ընդունվել, բայց առաջինի հաջողությունը կրկնել չի հաջողվել։ Դրանից երկու տարի անց՝ 2008-ին Սթրաութը հրատարակել է «Օլիվիա Քիթերիջ»-ը (Olive Kitteridge, 2008), որն աննախադեպ հաջողություն է գրանցել, այդ թվում՝ նաև առևտրային առումով. 2017 թվականի մայիսի դրությամբ արդեն վաճառվել էր այդ վեպի մեկ միլիոնից ավելի օրինակ՝  շուրջ 25 միլիոն դոլար ընդհանուր գումարով։ Առաջին անգամ տպագրվելուց մեկ տարի անց՝ 2009 թվականին վեպը Պուլիտցերյան մրցանակի է արժանացել  «Գեղարվեստական արձակ» անվանակարգում, ներկայացվել հեռուստատեսային մինի սերիաներով՝ «Էմմի» մրցանակ շահելով բազմաթիվ անվանակարգերում։ Բացի այդ, վեպն ընդգրկվել է «Նյու Յորք թայմս»-ի կազմած բեսթսելլերների ցանկում։ Դրանից հինգ տարի անց լույս ընծայված «Բարջես եղբայրները» (The Burgess Boys, 2013) վեպը նույնպես բեսթսելլերների շարքն է անցել, հաջորդ՝ «Իմ անունը Լյուսի Բարթոն է» («My Name Is Lucy Barton, 2016) վեպը ևս միջազգային հաջողություններ է գրանցել, տեղ զբաղեցրել «Նյու Յորք թայմս»-ի կազմած բեսթսելլերական ցանկի վերին հորիզոնականներում։

Կենսագրություն 
Էլիզաբեթը ծնվել է Մեն նահանգի Փորթլենդ քաղաքում, մանկավարժների ընտանիքում. հայրը բնագիտության պրոֆեսոր էր, մայրը՝ անգլերենի և գրական վարպետության դասատու մերձակա ավագ դպրոցում։ Ծնողները նրան ու եղբորը դաստիարակել են պուրիտանական խստաշունչ կանոններով. թույլ չեն տվել նույնիսկ հեռուստացույց դիտել, երեկույթների հաճախել։

Մեն նահանգի Լյուիստոն քաղաքի Բեյթս քոլեջն ավարտելուց հետո Էլիզաբեթն ուսումը շարունակել է Մեծ Բրիտանիայում՝ Օքսֆորդի իրավաբանական դպրոցում, որն ավարտել է 1982 թվականին, փայլուն առաջադիմությամբ և ԱՄՆ Սիրաքյուսի համալսարանում իրավաբանության մագիստրոսի որակավորում ստացել։ Այդ նույն տարում ամերիկյան գրական ամսագրերից մեկում լույս է տեսել նրա առաջին պատմվածքը։ Հետագայում, երբ արդեն ժանաչված գրող էր դարձել, հարցազրույցներից մեկում Սթրաութը շեշտել է, որ իր համար իրավաբանի կարիերայից առավել կենսականորեն կարևոր է եղել իր գրական գործունեությունը։

Անձնական կյանք 
Առաջին ամուսնությունից գրողն ունի մեկ դուստր։ Երկրորդ ամուսինը Մեն նահանգի նախկին գլխավոր դատախազ Ջեյմս Թիրնին է։ Նրանց ընտանիքը տարվա մի մասն անց է կացնում Նյու Յորքում, մյուս մասը՝ Մեն նահանգի Բրանսուիք քաղաքում։

Մատենագրություն

Վեպեր 
 Amy and Isabelle (1998) — «Էմին և Իզաբելը»
 Abide with Me (2006) — «Եղի՛ր ինձ հետ»
 Olive Kitteridge (2008) — «Օլիվիա Քիթերիջ»
 The Burgess Boys (2013) — «Բարջես եղբայրները»
 My Name Is Lucy Barton (2016) — «Իմ անունը Լյուսի Բարթոն է»
 Anything is Possible (2017) — «Ամեն ինչ հնարավոր է»

Էսսե

Աշխատություններ Սթրաութի մասին

Ծանոթագրություններ

Արտաքին հղումներ 

https://www.nytimes.com/2008/04/20/books/review/Thomas-t.html| titolo = The Locals | nome = Louisa | cognome = Thomas | giorno = 20 | mese = aprile | anno = 2008 | sito = Sunday Book Review | editore = The New York Times | accesso == 25 settembre 2017 }}
http://www.ilpost.it/2017/09/22/elizabeth-strout/ | titolo = Mi chiamo Elizabeth Strout | nome = Luca | cognome = Sofri | wkautore = Luca Sofri | giornale = Il Post | giorno = 22 | mese = settembre | anno = 2017 | accesso = 25 settembre 2017 }}

Ամերիկացի գրողներ
Պուլիտցերյան մրցանակակիրներ
20-րդ դարի ամերիկացի վիպասաններ
21-րդ դարի ամերիկացի վիպասաններ
20-րդ դարի կին գրողներ
20-րդ դարի ամերիկացի կին գրողներ
21-րդ դարի ամերիկացի կին գրողներ
Ամերիկացի կին վիպասաններ